JERUSALEMIN MUUREILLA
Jerusalemin historia ja tulevaisuus osa 4.
Shalom Jerusalemista rakkaat katsojat!
Jatkan aiheella Jerusalemin historia ja tulevaisuus.
Se on hyvin kiehtova aihe ja olemme päässeet -
Daavidin jälkeläisten hallinnon loppuun Jerusalemissa.
Sidkia oli viimeinen kuningas, joka hallitsi Daavidin valtaistuimella.
Viime ohjelmassa luin 2 Aik. luvusta 36, -
kuinka kansa vietiin pakkosiirtolaisuuteen Baabeliin.
Silloin alkoi pakanain aikakausi.
Se on aika, jolloin Daavidin valtaistuimella Jerusalemissa
ei istu hänen jälkeläistään.
Koko Raamattu, sekä Vanha että Uusi testamentti, on täynnä lupauksia, -
että on vannonut Daavidille valan, jota Hän ei riko.
Sen mukaan hänen jälkeläisensä istuu valtaistuimella ikuisesti -
ja hallitsee Israelin huonetta ja kaikkia kansakuntia.
Se on Valtakunnan evankeliumi.
Jumala perustaa valtaistuimensa tänne maan päälle ja -
Jerusalemista tulee ylistyslaulu maailman kansoille.
He tulevat Jerusalemiin oppiakseen vaeltamaan Herran teitä.
Se oli lupaus, jonka Jumala antoi Daavidille.
Jumala antoi myös lupauksen Aabrahamille: -
hänen jälkeläisensä Messiaan kautta tulevat kaikki sukukunnat siunatuiksi.
Siksi Uuden testamentin kirjoitukset alkavat sanoilla - "Tämä on kertomus -
Jeesuksesta, Messiaasta, Aabrahamin ja Daavidin pojasta".
Valitettavasti kristikunta on kadottanut tämän evankeliumin perustan.
Uskontunnustuksissa, jotka kirkko on keksinyt, ei mainita -
sanallakaan, että Jeesus on Aabrahamin ja Daavidin poika.
Siksi on vaikea ymmärtää Paavalin saarnaa Pisidian Antiokiassa:
"Jumala antoi Jeesuksen nousta kuolleista
voidakseen täyttää lupauksensa Daavidille."
Paavali puhuu myös kirjeessään Timoteukselle, että -
hän julistaa evankeliumia Jeesuksesta, -
joka on Daavidin poika.
Nyt olemme tulleet historiallisesti Babylonian vankeusaikaan.
Aloitan lukemalla Psalmista 137:1
"Baabelin virtain vierillä - siellä me istuimme ja itkimme, -
kun Siionia muistelimme."
Sitä on kestänyt melkein 2600 vuotta.
Hajaannus ei ole vielä loppunut.
Osa on palannut Siioniin ja ennalleen asettaminen on alkanut.
Se on esimakua sovituksesta, joka tulee, kun Jeesus tulee takaisin.
Ps.137:2: "Pajuihin, joita siellä oli, me ripustimme kanteleemme."
Ps.137:3-6: "Sillä vangitsijamme vaativat meiltä siellä lauluja -
ja orjuuttajamme iloa: 'Veisatkaa meille Siionin virsiä'.
'Kuinka me voisimme veisata Herran virsiä vieraalla maalla?'
Jos minä unhotan sinut, Jerusalem, niin unhota sinä -
minun oikea käteni. Tarttukoon kieleni suuni lakeen, -
ellen minä sinua muista, ellen pidä Jerusalemia ylimpänä ilonani."
Tätä Raamatun jaetta siteerataan kaikissa juutalaisissa hääjuhlissa.
Sulhanen ottaa viinilasin ja murskaa sen jalkainsa alla.
Se muistuttaa häntä suuresta ilosta, kun hän liittyy -
yhteen morsiamensa kanssa ja mennessään naimisiin.
Se on suurimman onnen päivä.
Juuri sinä onnen hetkenä muistutetaan itseä, että -
Siionia ei ole vielä ennalleenasetettu -
ja Jerusalem on vielä hengellisesti raunioina.
Jerusalemin sovitusta, josta profeetat ovat puhuneet, -
emme ole vielä nähneet, mutta niin tulee tapahtumaan.
Siksi meidät on kutsuttu olemaan vartijoita Jerusalemin muureilla.
Valmistamme tietä kuninkaan paluulle.
Emme suo itsellemme emmekä Herralle lepoa, -
ennen kuin Hän ennalleenasettaa Jerusalemin ja tekee sen -
ylistyslaulujen aiheeksi yli koko maailman.
Perheessämme on tapana aina aterioidessamme -
kiittää ruuasta ja rukoilla Jerusalemin ennalleenasetusta.
Niin on juutalainen kansa tehnyt tuhansien vuosien ajan.
Suosittelen samaa teillekin. Kun syöt ja tulet kylläiseksi, -
älä unohda Herraa, vaan kiitä ja ylistä Herraa, Jumalaasi!
Jerusalemin pelastuminen tarkoittaa koko maailman pelastumista.
Sitä on rukoiltava alituisesti.
Daniel oli profeetta kansan ollessa Babylonian vankeudessa.
Hän oli Jumalan mies, joka rukoili kolme kertaa päivässä.
Ikkunat avoinna Jerusalemiin päin hän huusi ja rukoili.
Katsotaanpa Danielin kirjaa.
Daniel olisi voitu heittää leijonan luolaan, mutta -
Hän vaaransi henkensä mieluummin kuin lopetti esirukoilemisen.
Enkeli ilmestyi Danielille. Ei ihme, että enkeli tervehti häntä -
kuin korkeasti armoitettua miestä. Taivas rakasti Danielia, -
hänen uskollisen rukoustyönsä takia Jerusalemin puolesta.
Dan. 6 kertoo, että kun Daarejaves tuli kuninkaaksi, -
hän asetti muutamia avukseen johtamaan maata.
Daniel oli yksi heistä. Kateelliset kehottivat kuningasta kirjoittamaan -
käskyn, ettei kukaan saa rukoilla muuta kuin kuningasta 30 päivän ajan.
Danielin rukouselämä tunnettiin.
Luen Dan. 6:10: "Niin pian kuin Daniel oli saanut tietää, että -
kirjoitus oli kirjoitettu, meni hän taloonsa, jonka yläsalin ikkunat -
olivat avatut Jerusalemiin päin. Ja hän lankesi kolmena -
hetkenä päivässä polvillensa, rukoili ja kiitti Jumalaansa, -
aivan niinkuin hän ennenkin oli tehnyt."
Hän rukoili Jerusalemin ennalleenasetuksen puolesta.
Luen edelleen Dan. 9:1:
"Daarejaveksen, Ahasveroksen pojan, ensimmäisenä hallitusvuotena,"...
Sen täytyy olla ajankohta, jolloin -
Daniel heitettiin leijonille, rukouksiensa vuoksi.
.."hänen, joka oli meedialaista sukua ja oli tullut kaldealaisten -
valtakunnan kuninkaaksi - hänen ensimmäisenä hallitusvuotenaan, -
minä, Daniel, kirjoituksista huomasin vuosien luvun, josta -
Herran sana oli tullut profeetta Jeremialle, että Jerusalem oli -
oleva raunioina seitsemänkymmentä vuotta." Ja minä käänsin kasvoni-
Herran Jumalan puoleen hartaassa rukouksessa ja anomisessa, -
paastossa, säkissä ja tuhassa."
Meidät on kutsuttu vartijoiksi Jerusalemin muureille.
Yksi tapa vartioida on valvoa myös kirjoituksia, kuten Daniel teki.
Hän löysi kirjoituksista Jumalan ilmoituksen, että -
vankeusaika kestäisi 70-vuotta.
Kun Daniel löysi lupauksen Jumalan sanasta, -
hän totisesti innostui rukoilemaan.
Profeettojen sanat ja kirjoitetut lupaukset Jumalan Sanassa, -
ovat polttoainetta rukous- tehtävässämme Jumalan edessä.
Silloin me voimme rukoilla: "Tapahtukoon Sinun tahtosi."
Voimme rukoilla uskolla ja voimalla kuten Daniel.
Hän sai selville, että Jumala on säätänyt 70 vuotta -
pakkosiirtolaisuudessa Baabelissa. Hän alkaa rukoilla, -
ikäänkuin lupauksien täyttyminen riippuisi hänestä.
Meidän täytyy rukoilla, niinkuin kaikki riippuisi meistä.
Emme saa antaa itsellemme rauhaa, vaan teemme kuten Daniel -
ja rukoilemme innokkaammin, että lupaukset toteutuvat.
Hän alkoi paastota säkissä ja tuhkassa, ja huusi Herran puoleen.
Dan. 9:4-6: "Minä rukoilin Herraa, Jumalaani, tunnustin ja sanoin:
"Oi Herra, sinä suuri ja peljättävä Jumala, joka pidät liiton ja -
säilytät laupeuden niille, jotka sinua rakastavat ja noudattavat -
sinun käskyjäsi. Me olemme syntiä tehneet, olemme väärin tehneet, -
olleet jumalattomat ja uppiniskaiset; me olemme -
poikenneet pois sinun käskyistäsi ja oikeuksistasi emmekä ole -
kuulleet sinun palvelijoitasi, profeettoja, jotka puhuivat sinun -
nimessäsi kuninkaillemme, ruhtinaillemme ja isillemme ja -
kaikelle maan kansalle."
Dan. 9:16-21: "Herra, kaiken vanhurskautesi tähden, kääntyköön -
sinun vihasi ja kiivastuksesi pois sinun kaupungistasi Jerusalemista,
sinun pyhästä vuorestasi; sillä meidän syntiemme tähden ja meidän -
isäimme pahojen tekojen tähden on Jerusalem ja sinun kansasi -
tullut kaikkien häväistäväksi,..." "Ja nyt, meidän Jumalamme, -
kuule palvelijasi rukous..." "...valista kasvosi pyhäkkösi ylitse,-
joka on autiona; Herran tähden."
"Minun Jumalani, kallista korvasi ja kuule, avaa silmäsi ja katso -
meidän hävitystämme ja sitä kaupunkia, joka on otettu -
sinun nimiisi; sillä me annamme rukouksiemme langeta sinun eteesi,
emme omaan vanhurskauteemme, vaan -
sinun suureen armoosi luottaen."
Herra, kuule, Herra, anna anteeksi, Herra, huomaa ja tee tekosi -
itsesi tähden, älä viivyttele, minun Jumalani; sillä sinun -
kaupunkisi ja sinun kansasi ovat sinun nimiisi otetut."
"... rukoilin ja tunnustin syntini ja kansani Israelin synnit ja -
annoin rukoukseni langeta Herran, Jumalani, eteen minun Jumalani -
pyhän vuoren puolesta." - Daniel rohkaisee meitä rukoilemaan.
Dan. 9:21: "Ja kun minä vielä puhuin rukouksessa, tuli se mies, -
Gabriel, jonka minä olin nähnyt ennen näyssä, kiiruusti kiitäen -
minun tyköni ehtoouhrin aikana."
Ilmeisesti enkelit tulivat usein vierailulle ehtoouhrin aikana.
Niin tapahtui myös Korneliukselle, kun hän rukoili iltapäivällä.
Hän rukoili uskollisesti ja sai enkelin vieraakseen.
Se rohkaisee myös meitä.
Kornelius on myös rukoillut Jerusalemin ennalleenasetusta.
Juutalaiset ovat rukoilleet sitä aina Danielin päivistä lähtien, -
joka päivä ehtoouhrin aikana, kello kolmelta iltapäivällä, että -
Jerusalem rakentuu Jumalan kirkkauden ikuiseksi asuinsijaksi.
Dan. 9:22: "Ja hän opetti minua, puhui minulle ja sanoi: -
"Daniel, nyt minä olen lähtenyt neuvomaan sinua ymmärrykseen.
Kun sinä aloit rukoilla, lähti liikkeelle sana, ja minä olen -
tullut sitä ilmoittamaan; sillä - sinä olet otollinen.
Käsitä siis se sana ja ymmärrä näky. Seitsemänkymmentä viikkoa -
on säädetty sinun kansallesi ja pyhälle kaupungillesi."
Daniel alkaa saada ilmestystä tulevista pakanain ajoista.
Enkeli sanoi Danielille; 'sillä sinä olet otollinen'.
Luemme myös psalmeista, että ne jotka rakastavat Jerusalemia ja -
rukoilevat rauhaa Jerusalemille, he saavat Jumalan armon.
Me rukoilemme sen ennalleenasetusta.
Ps. 126 sanoo: "Kun Herra käänsi Siionin kohtalon, niin -
me olimme kuin unta näkeväiset." "... silloin sanottiin pakanain -
keskuudessa: 'Herra on tehnyt suuria heitä kohtaan'."
"Niin, Herra on tehnyt suuria meitä kohtaan; siitä me iloitsemme."
"Jotka kyynelin kylvävät, ne riemuiten leikkaavat."
Herra lohduttaa meitä, kun suremme ja itkemme Jerusalemin tähden.
Naisprofeetta Hanna sai myös nähdä "Voidellun" temppelissä.
Myös vanha, hurskas Simeon, oli rukoillut koko elämänsä ajan, -
kunnes sai nähdä Herran Voidellun.
Pian lupaukset toteutuvat.
Jeesus palaa takaisin voideltuna Kuninkaana ja -
istuu Daavidin valtaistuimelle. Meidän täytyy rukoilla kuin Daniel.
Daniel sai näyn pakanain ajasta, jolloin Daavidilla ei ole -
jälkeläistä, joka istuu Daavidin valtaistuimella.
Aika päättyy silloin, kun Jeesus tulee takaisin.
Jeesus sanoi, että Jerusalem on pakanain tallattavana siihen asti,-
kunnes pakanain ajat täyttyvät.
Jerusalemin hävitys ja tuho ei ole viimeinen sana.
Jumala armahtaa Siionia.
Hän täyttää lupaukset, jotka on annettu Daavidille.
Siunaus, joka luvattiin Aabrahamille Messiaan, kautta.
Näky, jonka Daniel sai maailman valtakunnista -
silloin, kun Jerusalem on pakanain käsissä.
Puhun siitä lyhyesti.
Hän sai ensimmäiseksi näyn Babylonian valtakunnasta.
70 vuoden jälkeen sen tilalle tuli Meedo-Persian valtakunta.
Meedialaisen kuningas Kooreksen hallituksen aikana kävi käsky, -
palata Jerusalemiin jälleenrakentamaan kaupunkia.
Se ei vielä ollut lupausten täyttymys Jerusalemin ennalleenasetuksesta.
Lupaus ei täyttynyt silloinkaan, kun Jeesus tuli ensimmäisen kerran -
ja Hanna ja Simeon saivat nähdä Jerusalemin tulevan lohdutetuksi -
kun Messias tuotiin vauvana temppeliin.
Historiassa on jo ollut monta toteutumista.
Tiedämme, että lupauksen täydellinen täyttymys on tulossa.
Sitä odotamme tänä aikana.
Daniel sai siis näyn maailman valtakunnista.
Ensin oli Babylonian valtakunta. sitten Meedo-Persia -
ja sitten Aleksanteri Suuren hellenistinen valtakunta.
Sitten roomalaiset ottivat vallan ja Rooman valtakunta perustettiin.
Messias syntyi Rooman valtakunnan aikana.
Hän tuli ensimmäisen kerran, mutta profetian sana ei vielä täyttynyt.
Ennen kuin Jeesus nousi taivaaseen, opetuslapset kysyivät: -
"Rakennatko sinä nyt uudelleen Israelin valtakunnan?"
Jeesus ei sano, että sitä ei koskaan perustettaisi uudelleen.
Sen sijaan Hän perustaisi uuden Jumalan kansan, seurakunnan, -
joka saisi kaikki hengelliset lupaukset.
"Unohtakaa nyt maallinen Jerusalem ja fyysinen Israel, -
ne lupaukset eivät täyty." - Jeesus ei sanonut niin.
Jeesus sanoo: "Teidän ei tule tietää aikoja ja hetkiä, -
jotka Isä on asettanut valtansa voimalla." "Pyhä Henki tulee -
teidän päällenne ja te saatte voiman tulla minun todistajikseni.
Ensin Jerusalemiin sitten Juudeaan, Samariaan ja maan ääriin asti."
Rooman valtakunta katosi muutama sata vuotta Messiaan syntymästä.
Silloin siirryttiin ns. 'kymmenen varpaan' aikaan.
Se kuvaa pakanain aikoja.
Jerusalemia on hallinnut ainakin 20 eri tahoa sen historian aikana.
Jerusalem on tuhottu ja jälleenrakennettu -
kerta toisensa jälkeen.
Babylonialaiset tuhosivat sen ja se jälleenrakennettiin -
Persian kuningas Kooreksen käskystä.
Roomalaiset valtasivat kaupungin vuonna 70 ja tuhosivat temppelin.
Vuonna 135 he hajottivat koko Jerusalemin maan tasalle.
Juutalaiset karkotettiin ja roomalaiset tallasivat Jerusalemia.
Bysanttilainen aika oli kristillisen Rooman valtakunnan aikaa.
Jerusalemissa rakennettiin Pyhän haudan kirkko ja muistomerkkejä.
Sitten tuli erilaisia islamilaisia ajanjaksoja.
Ensimmäinen islamilainen kausi kesti 1000-luvulle.
Sitten alkoi ristiretkeläisten aikakausi.
Se ei kestänyt erityisen pitkään.
Vuonna 1187 Saladin valtasi Jerusalemin jälleen.
Periaatteessa Jerusalem on ollut islamilaisten valtojen alaisena -
vuosisatojen ajan aina meidän päiviimme asti.
Koko tämän ajan ovat juutalaiset ikävöineet Jerusalemia ja -
rukoilleet ja itkeneet Jerusalemin ja temppelin puolesta.
Nyt on aika yhdistyä rukoukseen Jerusalemin sovituksen puolesta.
Se tapahtuu Jeesuksen, Messiaan, Daavidin pojan, tullessa.
Hän istuu valtaistuimellensa Jerusalemissa.
Uusi testamentti alkaa ilmoituksella, että Jeesus on -
Aabrahamin ja Daavidin poika. Koko kirja loppuu myös niin.
Viimeiset sanat Jeesuksesta ovat Ilmestyskirjan luvussa 22.
Ilm. 22:16: "Minä, Jeesus, lähetin enkelini todistamaan näitä -
teille seurakunnissa. Minä olen Daavidin juurivesa ja -
hänen suvustansa, se kirkas kointähti."
Hän sanoo lopuksi, Ilm. 22:20: "Totisesti, minä tulen pian".
Hän, joka tulee takaisin, on Daavidin juurivesa ja jälkeläinen.
Meidän toivomme ei ole kadota täältä.
Meidät temmataan kohtaamaan Hänet ilmassa pilvien keskellä.
Sitten Hän tulee tänne, -
asettaa jalkansa Öljymäelle, joka halkeaa kahtia, ja -
asettuu kirkkautensa Valtaistuimelle.
Lehtimajanjuhla saa täyttymyksensä.
Se on viimeinen juhlista, jotka kuvaavat Messiaanista Valtakuntaa.
Pääsiäinen toteutui tarkasti, kun Jeesus kuoli syntiemme edestä.
Helluntai toteutui, kun Pyhä Henki kirjoitti lain sydämiin.
Sitten seuraa pasuunansoiton juhla.
Sovituspäivä ja kaikki juhlat täyttyvät Jerusalemissa -
Jeesuksen, Voidellun, kautta, joka on Daavidin poika.
Tultuaan Jerusalemiin viimeisen kerran, Jeesus puhui seuraajilleen, -
jotka luulivat, että Jumalan valtakunta perustetaan näkyvällä tavalla.
Hän kertoo vertauksen ylhäisestä miehestä, -
joka lähtee kaukaiseen maahan saadakseen itsellensä kuninkuuden.
Sen jälkeen hän palaa takaisin.
Jeesus meni taivaaseen ja istuu Isän oikealla puolella.
Hän on Voideltu, sai Pyhän Hengen, jonka Hän vuodatti helluntaina.
Hän on Voideltu Kuningas, joka tulee takaisin -
ottaakseen paikkansa Jerusalemissa.
Kaikki valtakunnat ovat Hänen alamaisiaan ja palvelevat Häntä.
Sen Daniel näki ilmestyksessä suuresta kuvapatsaasta.
Kivi irtautui ihmiskäden koskematta.
Siitä tuli suuri vuori, ja se täytti koko maan.
Olkaamme vartijoita Jerusalemin muureilla.
Jumala sinua siunatkoon!
'Elian rukousarmeija' on maailmanlaajuinen rukousverkosto, -
joka rukoilee Israelin pelastusta.
Lähetämme viikoittain rukouskirjeen ja erityisiä rukousaiheita.
Rukoile yhdessä muiden esirukoilijoiden kanssa.
Valmista tietä Messiaan paluulle Jerusalemiin.
Tervetuloa mukaan.
Käy kotisivulla www.thewatchman.org
Tilaa viikoittainen rukouskirjeemme Jerusalemista!
Jumalan siunausta.
Suomennos: Anneli Olin